Kigyulladt egy hatszáz négyzetméteres üzemcsarnok Nyíregyházán, két embert kórházba vittek
Az „élő múmiaként” jellemzett orosz férfi egy hónapig senyvedett az odúban
Kigyulladt egy hatszáz négyzetméteres üzemcsarnok Nyíregyházán, a Debreceni úton. Az épületben szivacsok és a bútorgyártáshoz használt anyagok égtek.

A katasztrófavédelem tájékoztatása szerint az esethez a nyíregyházi és hajdúnánási hivatásos tűzoltók, az ibrányi önkormányzati tűzoltók és a nyíregyházi önkéntes tűzoltók vonultak. Az egységek több vízsugárral eloltották a lángokat. Az épületben szivacsok és a bútorgyártáshoz használt anyagok égtek és egy jármű is kigyulladt.

Oltás közben beszakadt a csarnok tetőszerkezete. De az egységeknek így is sikerült megakadályozni a lángok továbbterjedését. Az üzemben hatan dolgoztak, de még a tűzoltók kiérkezése előtt elhagyták a csarnokot. Jelenleg az utómunkálatok zajlanak, a katasztrófavédelem mobil méréseket végez. Káros anyagot a levegőben eddig nem mutattak ki.

A mentők egy nőt és egy férfit vittek kórházba füstmérgezés gyanúja miatt.
Belföld